RETTEN I AALBORG (Ekstra Bladet): Den 40-årige storsvindler Casper Rieper-Holm, som har talrige domme for svindel, bedrageri, tyveri og vold bag sig, har i formiddag erkendt flere strafbare samlejer i 2016 med en dengang 13-årige pige i Aalborg.

Pigen er datter af Rieper-Holms daværende kæreste, som et halvt år efter at have meldt ham til politiet, valgte at begå selvmord i foråret 2017.

Amanda forført af berygtet svindler: Jeg gik i chok

Hemmelig efterforskning

Først nogle måneder senere lykkedes det politiet at anholde Casper Rieper-Holm, som opholdt sig i det sydlige Spanien. Han har været fængslet siden, og sagen har været efterforsket i hemmelighed.

- Jeg kan godt se, det var dybt godnat at have sex med en 13-årig. Men for det første var hun nærmest udviklet som en voksen, og for det andet tog jeg mange stoffer dengang. Mit liv var en lang fest, og jeg var konstant påvirket af bl.a. kokain, sagde Rieper-Holm i retten i dag.

Stjal konfirmationspenge

Han tilstod også, at han havde stjålet 2.500 kroner af pigens konfirmationspenge, der blev opbevaret i et køleskab.

Efter moderens selvmord gik datteren fuldstændig ind i sig selv og isolerede sig. Det fortalte hendes far under en vidneafhøring i formiddag.

Under retsmødet blev det hidtidige forbud mod at nævne Casper Rieper-Holms navn ophævet. Det skete på anmodning af Ekstra Bladet, blandt andet fordi sagen har offentlig interesse, og der ikke er slægtsbånd, som kan afsløre pigens identitet.

Berygtet svindler erkender sex med mindreårig: Her er hans fortid

Dom i eftermiddag

Forholdet mellem den ofte dømte Rieper-Holm og pigens mor kostede udover en skilsmisse også kvinden en masse kreditorer, der pludselig dukkede op ud af det blå.

Der falder dom i eftermiddag. Da Rieper-Holm overfor retsformand Katrine Waagepetersen har aflagt næsten fuld tilståelse, undgår han ikke endnu en sort plet på sin lange straffeattest.